Wengi wanatumia simu kuweka dau

Hatua hiyo inakuja siku moja baada ya waziri wa usalama wa kitaifa Fred Matiang'i kumuagiza katibu wa kudumu wa uhamiaji kuchunguza kuwachunguza raia wa kigeni ambao wameomba leseni ya biashara lakini wakaishia kuwekeza katika kampuni za  kamari au mchezo wa bahari nasibu.

Wale waliyofukuzwa kutoka nchini humo wanatokea mataifa ya China, Uturuki na Uhispania.

Kenya kwa sasa ina zaidi ya kampuni 30 za kamari na kasino ambazo zimeidhinishwa  lakini  ni chache kati ya hizo ambazo zinahudumu.

"Hatuwezi  kutumia kigezo cha kukusanya kodi  kuidhinisha sekta iliyojaa mashaka.. zaidi ya 90% ya  wadau wakuu wa mchezo huo ni raia wa kigeni na wengi wao wanatuma fedha nyingi sana katika mataifa yao'' Waziri Matiang'i aliviambia vyombo vya habari nchini humo.

"Inashangaza kuwa umaarufu wa mchezo wa kamari nchini Kenya umeathiri sana maisha ya kijamii na kiuchumi kuwanufaisha watu wachache amabo wengi wao si wakenya na wanaishi nje ya nchi,"aliongeza Bw. Matiang'i.

Sekta ya mchezo huo siku za hivi karibuni imepata umaarufu mkubwa kutokana na matangazo ya biashara yanayojumuisha wachezaji mashuhuri.

Inakadiriwa kuwa mchezo huo unaipatia Kenya kima cha dola milioni saba kila mwezi na karibu dola milioni 100 moja kila mwaka, kwa mujibu wa asasi inayodhibiti mchezo wa kamari.

Ripoti ya hivi karibuni ya kampuni ya Price water house Coopers inaonesha kuwa thamani ya kampuni zinazoendesha biashara ya kamari nchini Kenya imefikia dola milioni 20 kwa mwaka na thamani hiyo inatarajiwa kufikia  dola milioni 50 ifikapo mwaka 2020.

Ripoti hiyo pia ilisema kuwa Kenya ni taifa la tatu nyuma ya Afrika Kusini na Nigeria kukusanya kodi kubwa kutokana na uchezaji kamari. 

Waziri Matiang'i alilalamikia jinsi kampuni hizo zinavyoendelea kuwafunza watu ambao tayari wanakabiliwa na hali ngumu ya maisha hususan vijana. 

Je ni kweli vijana ndio wanaocheza kamari zaidi?

Utafiti wa hivi karibuni uliofanywa katika mji mkuu wa Uganda, Kampala, umegundua kwamba wengi walioshiriki kamari walifanya hivyo... \n\nNipe kichwa kizuri cha makala hapo juu.
Raia wa Uchina, Uturuki na Uhispania wafukuzwa Kenya kwa kuendesha kisiri biashara za kamari